Am Morge am 9i het denne im Convention Center oisi Prüefig agfange. Ich bin recht erschtuunt gsi wie nöch das mer näbe dem näbedra ghocket esch, mer het also ohni Problem chöne enand abschriibe. Leider han ich mech im erschte Teil öberhaupt ned chönne konzentriere und ben denne au ned fertig worde, aber zum Glöck semmer jo so nöch zu dem näbedra ghocket *g*. De zwoiti Teil esch denne scho vell besser gange. Zäme met de Olivia semmer de in Starbucks go Zmettag esse und denne esches au metem drette und vierte Teil wiiter gange. Nach de Schuel semmer denne no is Horton Plaza go shoppe und denne send d'Nadja, d'Regi, d'Moni, D'Daniela, d'Kim und ich ines italienischs Reschti go esse. D'Regi het ois alli denne Hei gfahre. Da s'aber verbote esch s'6te i eim Auto zfahre, han ich mech henderem Biifahrersitz an Bode quetsch und si hend mi met Jagge zuedeckt, da natürli schön d'Polizei näbe ois gfahre esch :-) Mer send aber alli heil und ohni Buess Dehei acho :-)